กสิกรเตือนภัย มาเลเซียวิ่งฉิวเป็นปท.พัฒนา
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — กสิกรเผยมาเลเซียทุ่มงบมหาศาลยกชั้นประเทศ กระเทือนเศรษฐกิจไทย
ศูนย์วิจัยกสิกรไทย เปิดเผยว่า การประกาศแผนการลงทุนระยะ 10 ปีของมาเลเซีย ที่มีมูลค่าลงทุนมหาศาลถึง 4.4 แสนล้านเหรียญสหรัฐ หรือมากถึง 2.3 เท่าของจีดีพีมาเลเซียปี 2552 เพื่อยกระดับประเทศสู่สถานะการเป็นประเทศพัฒนาแล้วภายในปี 2563 เป็นสัญญาณที่ทั้งภาครัฐและภาคเอกชนไทยควรตระหนัก และเตรียมความพร้อมทั้งในด้านนโยบายและแนวทางการพัฒนาการผลิตและการตลาด เพื่อรองรับความเปลี่ยนแปลงที่อาจเกิดขึ้นในอนาคต 
ไม่ว่าจะเป็นด้านการค้าระหว่างไทยกับมาเลเซียซึ่งเป็นทั้งตลาดส่งออกใหญ่ที่สุดของไทยในอาเซียน ขณะเดียวกันก็เป็นคู่แข่งที่อาจจะก้าวขึ้นมาช่วงชิงส่วนแบ่งตลาดสินค้ารายการสำคัญในตลาดส่งออกหลักของไทย อาทิ อาเซียน สหภาพยุโรป สหรัฐ จีน และอินเดีย ดังนั้นภาครัฐและเอกชนไทยจำเป็นต้องเร่งปรับตัวรองรับทั้งในด้านนโยบายและแนวทางการพัฒนาการผลิตและการตลาด
ศูนย์วิจัยกสิกรไทย มองว่า การสร้างโอกาสทางการค้าและการลงทุนของมาเลเซียที่กว้างขวางยิ่งขึ้นอาจเป็นอุปสรรคในการเข้าถึงตลาดของสินค้าไทยได้ แม้ในขณะนี้สินค้าไทยจะมีขีดความสามารถก็ตามในการแข่งขันใกล้เคียงกับมาเลเซีย แต่การขยายการลงทุนเพื่อพัฒนาอุตสาหกรรมของมาเลเซียนั้นสอดรับกับนโยบายทางการขยายตลาดค่อนข้างดี จึงนับเป็นการเสริมสร้างศักยภาพด้านการส่งออกของอุตสาหกรรม อันจะส่งผลให้สินค้าไทยแข่งขันกับมาเลเซียได้ยากลำบากขึ้นในอนาคตได้
ถือว่าเป็นประเด็นที่ค่อนข้างท้าทายสำหรับมาเลเซีย เนื่องจากภาวะการแข่งขันที่รุนแรงขึ้นในปัจจุบัน กอปรกับความไม่แน่นอนในทิศทางเศรษฐกิจโลก อย่างไรก็ตาม ด้วยศักยภาพด้านขีดความสามารถในการแข่งขันของมาเลเซียที่สูงเป็นอันดับสองของเอเชียตะวันออกเฉียงใต้ น่าจะเป็นปัจจัยดึงดูดสำคัญให้มาเลเซียเป็นจุดหมายการลงทุนที่น่าสนใจแห่งหนึ่งในภูมิภาคนี้ ทั้งนี้ การประกาศแผนการดำเนินนโยบายทางเศรษฐกิจของมาเลเซียน่าจะ